Аграпарк можа быць размешчаны на тэрыторыі раёна. Агульная яго плошча — 1,8 гектара. Ён разлічаны ў першую чаргу на дзяцей і моладзь і будзе ўключаць у сябе шэраг прапаноў забаў. Тэрыторыя дзеліцца на зоны: кукурузны лабірынт (для моладзі і дарослых), лабірынт з вяровак, цюкоў саломы, ёсць зона для пікнікоў, атракцыёны, арт-агарод і батут. Падсілкавацца можна на фудкорце, а адпачыць — у лаўнж-зоне ў гамаках. Па задумцы, на тэрыторыі аграпарка рэгулярна будуць праходзіць розныя майстар-класы, фестывалі, а ў кукурузным лабірынце — квэсты для дзяцей і дарослых.